Meil on väga palju uurimata lähiajalugu. See uus institutsioon koondaks neid teemasid. Näen ette, et seal tuleks luua üks komisjon, nagu on töötanud nn Max Jakobsoni komisjon, kuid nende ülesanne oli tegeleda inimsusvastaste kuritegudega, mis on defineeritud Rooma statuudi järgi. Stalini surmaga lõppesid küll kõige suuremad õudused, ent siin ei olnud vaba ühiskond. Poliitilised repressioonid jätkusid.